text: El-ledninger klippet ned i Ansager i nat
  11 april 2012 kl. 09.37
  Kobbertyve har været på spil i Ansager i nat. Gadelyset forsvandt, da el-ledninger blev klippet ned på Fuglebakken i Ansager.
  Derfor fik politiet en anmeldelse om, at gadelyset var gået ud.
  Strømmen gik, fordi der er klippet ledninger ned - sandsynligvis med henblik på at sælge kobberet.
  Ifølge jv.dk standsede politiet efterfølgende en varevogn - en Ford Transit.
  I varevognen sad to gamle kendinge af poliotiet, men de havde umiddelbart ikke havde noget med kobbertyverierne at gøre.
  Kobber-tyverier er ikke et ukendt fænomen i disse tider, da kobberet er i høj pris. I februar skete et lignende tyveri på Lupinvej i Grindsted.
  